ประจำเดือนมาวันที่23มีนา มีเพศสัมพันธ์กับแฟนเมื่อวันที่ 1,8,23 เมษา ไม่ได้ป้องกันหลั่งนอกค่ะคือประจำเดือนยังไม่มาค่ะ ตรวจการตั้งภรรค์ก้ขึ้นหนึ่งขีด ทำงานกะดึกค่ะเลิกงาน8โมงเช้าเลยซื้อมาตรวจ มีอาการเจ้บนมมากค่ะ ปวดท้องน้อย ท้องป่อง ชั่งน้ำหนักช่วงวันที่28มีนาหนัก41 ตอนนี้47.6 เพราะกินยาเพิ่มความอ้วน เป้นไปได้ไหมค่ะที่เจ็บเต้านมเป้นเพราะเรากินยา แล้วประจำเดือนไม่มาเกิดจากอะไรค่ะ ขอบคุนค้ะ
สวัสดีค่ะ การมีเพศสัมพันธ์โดยใช้วิธีการหลั่งนอก จะมีโอกาสตั้งครรภ์ได้ประมาณ 4%-22% ดังนั้น หากประจำเดือนยังไม่มา ก็ควรตรวจหาการตั้งครรภ์ดูเป็นอันดับแรก ซึ่งหากได้ตรวจดูแล้ว และตรวจได้อย่างถูกต้อง แล้วพบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ ได้ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นดังนั้น หากมีน้ำหนักเพิ่มขึ้นมาถึง 6.6 กิโลกรัม ภายใน 1 เดือนกว่าๆ ก็น่าจะเป็นสาเหตุที่ทำให้ประจำเดือนไม่มาได้สำหรับอาการเจ็บเต้านมและปวดท้องน้อย อาจเป็นอาการก่อนการมีประจำเดือนมาได้ หรืออาจเป็นผลข้างเคียงจากยาก็ได้เนื่องจากมีน้ำหนักเพิ่มขึ้นมาเร็ว แนะนำควรหยุดทานยาดังกล่าวก่อน ซึ่งหากน้ำหนักเพิ่มมาจนถึงเกณฑ์ปกติแล้ว (หรือมีค่า BMI มากกว่า 18 แล้ว) ก็ไม่ควรทานยาอีกต่อไป หากปล่อยให้มีน้ำหนักเพิ่มขึ้นเร็วเกินไป อาจเกิดภาวะไขมันพอกตับได้ รวมถึงอาจเกิดโรคอื่นๆ ตามมา เช่น เบาหวาน ไขมันในเลือดสูง เป็นต้น